**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir veikt grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – Noteikumu projekts), paredzot papildu finansējumu daudzdzīvokļu dzīvojamo māju energoefektivitātes paaugstināšanas pasākumu īstenošanai, kā arī jaunus nosacījumus piegādātāju atlasei.Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts kā Ekonomikas ministrijas iniciatīva saskaņā ar Ministru kabineta 2020.gada 2.jūnija sēdes protokollēmumu Nr.38, 49.§, TA-1034, saskaņā ar kuru ir apstiprināts Finanšu ministrijas sagatavotais Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekts paredz papildināt Ministru kabineta 2016. gada 15. marta noteikumus Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160), nosakot:1. ***papildu finansējumu 35 000 000 euro apmērā daudzdzīvokļu dzīvojamo māju energoefektivitātes paaugstināšanai.***

Atbalsts daudzdzīvokļu dzīvojamo māju energoefektivitātes paaugstināšanai tiek sniegts 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) ietvaros. Ņemot vērā lielo pieprasījumu, 2020. gada 11. janvārī akciju sabiedrība “Attīstības finanšu institūcija Altum” (turpmāk – sabiedrība “Altum”), kas nodrošina 4.2.1.1. pasākuma īstenošanu, pieteikumu pieņemšanu pārtrauca. 4.2.1.1. pasākumā tika iesniegts 821 projektu pieteikums par provizorisko summu 375 miljoni *euro*.Ekonomikas ministrijas ieskatā 4.2.1.1. pasākums ir:* sekmējis ekonomisko aktivitāti reģionos, jo līdz šim visaktīvāk 4.2.1.1. pasākumā projekti ir iesniegti no Latvijas reģioniem;
* nodrošinājis efektīvu projektu īstenošanu, jo līdz šim pabeigtie projekti uzrāda būtisku enerģijas patēriņa samazinājumu. Proti, ja pirms mājas atjaunošanas vidējais siltumenerģijas enerģijas patēriņš bija 165 kWh/m2 gadā, tad pēc atjaunošanas darbiem tas vidēji ir par 67% zemāks jeb 54 kWh/m2 gadā, kas ir būtisks ietaupījums arī iedzīvotāju izmaksām;
* būtisks un vajadzīgs atbalsts iedzīvotājiem, jo interese par daudzdzīvokļu dzīvojamo māju energoefektivitātes paaugstināšanas pasākumu īstenošanu joprojām ir ļoti augsta;
* ievērojams investīciju avots būvniecības nozarei.

Daudzdzīvokļu dzīvojamo māju energoefektivitātes uzlabošanas pasākumi var kļūt par efektīvu instrumentu ekonomiskās aktivitātes atjaunošanai, palīdzot uzņēmējiem un Latvijas tautsaimniecībai pārvarēt Covid-19 pandēmijas radītās krīzes sekas, kā arī iedzīvotājiem palīdzēt sakārtot dzīvojamo fondu un mazināt apkures izdevumus.  Ņemot vērā augstāk minēto, un saskaņā ar 2020.gada 2.jūnija Ministru kabineta sēdē apstiprināto Informatīvo ziņojumu “Par pasākumiem Covid-19 krīzes pārvarēšanai un ekonomikas atlabšanai” (prot.Nr.38, 49.§, TA-1034), Finanšu ministrija ir ierosinājusi piešķirt virssaistības prioritārajās jomās, t.sk., energoefektivitātes uzlabošanai, ievērojot ekonomikas atlabšanas vajadzības un investīciju efektivitāti.Atbilstoši minētā Informatīvā ziņojumam “Par pasākumiem Covid-19 krīzes pārvarēšanai un ekonomikas atlabšanai” Noteikumu projekts paredz papildu finansējumu 4.2.1.1. specifiskā atbalsta mērķa pasākumu “Vecināt energoefektivitātes paaugstināšanu dzīvojamās ēkās” īstenošanai 35 000 000 euro apmērā kā ES fondu virssaistības.Attiecīgi ar Noteikumu projektu tiek nodrošināta finansējuma pieejamība indikatīvi 35 milj. *euro* visiem tiem projektiem, kuru pieteikumi tika iesniegti Altum līdz 2020. gada 11. janvārim.Vienlaikus ar papildu finansējuma piešķiršanu, noteikumu projekts paredz palielināt 4.2.1.1.pasākuma ietvaros sasniedzamos iznākuma rādītājus par šādām papildus vērtībām:• mājsaimniecības ar uzlabotu enerģijas patēriņa klasifikāciju – 3 403 mājsaimniecības;• no atjaunojamiem energoresursiem ražotā papildjauda – 0,15 MW;• aprēķinātais siltumnīcefekta gāzu samazinājums gadā – 2 645 CO2 ekvivalenta tonnas;• 73 garantijas, ko izsniegs sabiedrība “Altum”, lai piesaistītu cita finansētāja finansējumu ēku energoefektivitātes paaugstināšanas pasākumu īstenošanai.1. ***jaunus nosacījumus piegādātāju atlasei.***

4.2.1.1. pasākuma ietvaros piegādātāju atlases gadījumā dzīvokļu īpašnieku pilnvarotās personas tiek dalītas divās grupās – Publisko iepirkumu likuma (turpmāk - PIL) subjekti (pašvaldību apsaimniekotāji) un subjekti, kuriem PIL netiek piemērots (dzīvokļu īpašnieku biedrības, privātie apsaimniekotāji). Secināts, ka aptuveni pusei 4.2.1.1. pasākuma ietvaros īstenoto projektu piemēro PIL, savukārt otrai pusei, kur dzīvokļu īpašnieku pilnvarotās personas nav PIL subjekti, piegādātāju atlases organizēšanai tiek piemērotas sabiedrības “Altum” piegādātāju atlases vadlīnijas.2020. gada 30. aprīlī Saeimā tika pieņemti un izsludināti grozījumi Publisko iepirkumu likumā (turpmāk - PIL), papildinot PIL 5. panta 19. punktu šādā redakcijā:“19) būvdarbiem, piegādēm vai pakalpojumiem daudzdzīvokļu dzīvojamo ēku energoefektivitātes paaugstināšanas programmas ietvaros, kuru administrē akciju sabiedrība “Attīstības finanšu institūcijas Altum””, tāpēc ir nepieciešams noteikt kārtību, kādā turpmāk pašvaldību apsaimniekotāji 4.2.1.1. pasākuma ietvaros nodrošinās piegādātāju atlasi.Ekonomikas ministrija ierosina noteikt, ka visām dzīvokļu īpašnieku pilnvarotajām personām, kuras īsteno energoefektivitātes paaugstināšanas pasākumus 4.2.1.1. pasākuma ietvaros, turpmāk ir jāpiemēro Ministru kabineta 2017. gada 28. februāra noteikumi Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK noteikumi Nr. 104).MK noteikumi Nr. 104 ir veidoti un satur minimālās (obligātās) prasības, lai radītu pēc iespējas vienkāršāku procedūru piegāžu, pakalpojumu un būvdarbu līgumu, noslēgšanai, tajā pašā laikā nodrošinot lielāku konkurenci iepirkumos, vienlaicīgi nodrošinot, ka tiek nodrošināta pēc iespējas lielāka konkurence, kā arī tiek ievēroti pārredzamības, proporcionalitātes, vienlīdzīgas attieksmes un nediskriminācijas principi. Šis regulējums piegādātāju atlasēm būs piemērojams dzīvokļu īpašnieku pilnvarotajā personām, kas nav PIL subjekti, kā arī pilnvarotajām personā, kas ir PIL subjekti, ja to plānoto līgumu summa nepārsniegs Ministru kabineta 2017.gada 28.februāra noteikumos Nr. 105 “Noteikumi par publisko iepirkumu līgumcenu robežvērtībām” noteiktās līgumcenu robežvērtības. Dzīvokļu īpašnieku pilnvarotajām personām, kas ir PIL subjekti, saskaņā ar PIL 5.panta 19.punktu ir noteikts izņēmums, proti, tām, izvēloties būvkomersantu, autoruzraugu, būvuzraugu un citus piegādātājus, nav jāpiemēro PIL regulējums. Līdz ar to, lai nodrošinātu, ka 4.2.1.1. pasākuma īstenošanā tiek nodrošināti pārredzamības, proporcionalitātes, vienlīdzīgas attieksmes un nediskriminācijas principi, kā arī vienlīdzīga konkurence, un tiktu mazināta izdevumu attiecināmības risku iestāšanās, arī šo dzīvokļu īpašnieku pilnvaroto personu īstenotajos projektos, ir nepieciešams noteikt, ka arī šīm pilnvarotajām personām, tā pat kā finansējuma saņēmējiem, ir piemērojams MK noteikumu Nr. 104 noteiktais regulējums.MK noteikumu Nr. 104 piemērošana visiem 4.2.1.1. pasākuma projektu iesniedzējiem nodrošinās arī vienotu pieeju piegādātāju atlasē, kas saskaņā ar sociālo partneru pausto viedokli, kas ir iesaistīti 4.2.1.1. pasākuma īstenošanā, ir būtiski, jo tā tiek atvieglots tā jau sarežģītais energoefektivitātes paaugstināšanas process, kas līdz šim ir bijis sadrumstalots un iedzīvotājiem grūti saprotams.Pašvaldību kapitālsabiedrību pārstāvji, kas piegādātāju atlasi līdz šim veica saskaņā ar PIL, ir norādījuši, ka piegādātāju atlases prasībām jābūt vienādām attiecībā pret pašvaldību kapitālsabiedrībām un privāto apsaimniekotāju, jo dzīvokļu īpašnieku pilnvarotā persona, piemēram, pašvaldībai piederoša kapitālsabiedrība, iesaistās tikai kā dzīvokļu īpašnieku pārstāvis, un galvenokārt veic administratīvas funkcijas.Jaunais regulējums piegādātāju atlasei tiks piemērots visiem 4.2.1.1. pasākuma projektu īstenotājiem, kuri līdz šī Noteikuma projekta spēkā stāšanās brīdi vēl nebūs uzsākuši piegādātāju atlases procesu. Ja pagādātāju atlase ir veikta pirms šī Noteikumu projekta spēkā stāšanās dienas, tad piegādātāju atlase pabeidzama un vērtējama, saskaņā ar normatīvo regulējumu, kas bija spēkā attiecīgās piegādātāju atlases uzsākšanas dienā.1. ***precizējumus par valsts atbalsta apvienošanu.***

Ekonomikas ministrija ierosina MK noteikumu Nr. 160 80.3. apakšpunktu papildināt ar informāciju, kā atbalsta sniedzējs pārliecināsies par kumulācijas normu korektu izpildi no atbalsta pretendenta puses un kādi dokumenti atbalsta pretendentam būs jāiesniedz, lai attiecīgo izvērtējumu atbalsta sniedzējs varētu veikt. Šobrīd nav iespējams paredzēt visas iespējamās atbalsta apvienošanas situācijas, tāpēc katrs gadījums tiks skatīts individuāli, ņemot par pamatu Regulu un MK noteikumu nosacījumus, saskaņā ar kuriem tiks sniegts otrs atbalsts. Dokumentācija no saimnieciskās darbības veicēja tiks pieprasīta individuāli, atbilstoši katram gadījumam, lai pārliecinātos par atbalsta kumulācijas esamību un attiecināmajām izmaksām. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvokļu īpašnieki un to pilnvarotās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu un izmaksām. |
| 4. | Atbilstības izmaksu monetārs novērtējums | Noteikumu projekts neparedz ietekmi uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 21 079 285 | 9 477 500 | 35 062 500 | 13 387 500 | 42 699 568 | 6 885 000 | -6 964 767 |
| 1.1. valsts pamatbudžets | 21 079 285 | 9 477 500 | 35 062 500 | 13 387 500 | 42 699 568 | 6 885 000 | -6 964 767 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 24 799 159 | 11 150 000 | 41 250 000 | 15 750 000 | 50 234 786 | 8 100 000 | -8 193 843 |
| 2.1. valsts pamatbudžets | 24 799 159 | 11 150 000 | 41 250 000 | 15 750 000 | 50 234 786 | 8 100 000 | -8 193 843 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | -3 719 874 | - 1 672 500  | -6 187 500 | - 2 362 500 | -7 535 218 | - 1 215 000 | 1 229 076 |
| 3.1. valsts pamatbudžets | -3 719 874 | - 1 672 500  |  -6 187 500 | - 2 362 500 | -7 535 218 | - 1 215 000 | 1 229 076 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts paredz papildu finansējumu 4.2.1.1. specifiskā atbalsta mērķa pasākumu “Vecināt energoefektivitātes paaugstināšanu dzīvojamās ēkās” īstenošanai 35 000 000 euro apmērā, kas ir ES fondu virssaistības. Nepieciešamā papildus finansējuma apmērs 35 000 000 euro ir noteikts, veicot provizorisku aprēķinu, pieņemot, ka tiktu nodrošināta finansējuma pieejamība visiem iesniegtajiem projektiem, kuru pieteikumi tika iesniegti Altum līdz 2020. gada 11. janvārim. Kopējā grantu summa sasniegtu 166 835 885 euro, savukārt kopējā izsniegto garantiju summa 92 550 000 euro apmērā. Prognozējams, ka saskaņā ar MK noteikumu Nr. 160 75. un 76.punktā noteikto maksājumu veikšanas kārtību un avansa maksājumiem (ilgtermiņa saistībām) papildu piešķirtais finansējums 35 000 000 euro apmērā būs nepieciešams 2020.-2022.gadā šādā apmērā: 2020. gadā – 11 150 000 euro (t.sk. ERAF 9 477 500 euro un valsts budžets 1 672 500 euro);2021. gadā – 15 750 000 euro (t.sk ERAF 13 387 500 euro un valsts budžets 2 362 500 euro);2022. gadā – 8 100 000 euro (t.sk ERAF 6 885 000 euro un valsts budžets 1 215 000 euro).Veicot minētos aprēķinus, tiek pieņemts, ka 32 milj. euro tiek novirzīti grantu instrumenta finansējumam un 3 milj. euro garantiju finanšu instrumenta finansējumam, ņemot vērā grantu izmaksas, garantiju riska segumu un instrumentu vadības izmaksas.Atbilstoši aktuālajām Altum prognozēm 2020.-2023.gadā ir plānota finansējuma izsniegšana šādā apmērā:2020. gadā – 35 949 159 euro (granti 22 809 159 euro un garantijas 13 140 000 euro);2021. gadā – 57 000 000 euro (granti 36 600 000 euro un garantijas 20 400 000 euro);2022. gadā – 58 334 786 euro (granti 31 664 786 euro un garantijas 26 670 000 euro);2023. gadā – 42 040 943 euro (granti 32 409 695 euro un garantijas 9 631 248 euro). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Virssaistībām papildu nepieciešamo valsts budžeta finansējumu Finanšu ministrija lūgs pārdalīt no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas sabiedrība “Altum” nodrošinās informēšanas pasākumus. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta sabiedrības “Altum” esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza: Valsts sekretāra pienākumu izpildītāja

valsts sekretāra vietniece Z.Liepiņa

Grīnberga 67013231